google/wiki40b huggingface dataset:
Anglo-normannisk

Anglo-normannisk språk er et begrep som tradisjonelt er blitt benyttet for å referere til mangfoldet av gammelnormannisk som ble benyttet i England og til en viss grad andre steder på De britiske øyer i den anglo-normanniske perioden. Da Vilhelm Erobreren ledet den normanniske invasjonen i England i 1066 snakket han selv, hans adel, og mange av hans følge fra Normandie et normannisk språk, som lingvistisk kalles for Langues d'oïl, det vil si en form for romansk språk (franske språk). Andre som kom med ham ville ha snakket et mangfold av pikardiske dialekter, eller en form for vestlig fransk. Denne blandingen utviklet seg til særegen variant eller dialekt på De britiske øyer som i dag kalles for anglo-normannisk. Dette språket var i bruk i engelsk administrasjon og av de høyere klasser fra 1200-tallet og fram til 1400-tallet. Det er naturlig vanskelig å vite hvor mye av det som faktisk ble talt, og all vår kunnskap er hovedsakelig fra skriftlige kilder.
Uansett er det åpenbart at anglo-normannisk i stor grad var det talte språket for den normanniske adelen. Språket ble også benyttet i skolen, i rettssalene og på universitetene. Privat og kommersiell brevveksling ble skrevet på anglo-normannisk fra 1200-tallet og fram til 1400-tallet. Andre sosiale samfunnsklasser enn adelen var ivrige etter å lære anglo-normannisk; manuskripter som inneholdt læretekster for å instruere ikke-innfødte talere eksisterer fortsatt, datert fra 1300-tallet og framover.
Selv om gammelengelsk, eller egentlig angelsaksisk, overlevde, og til slutt overtok for anglo-normannisk, hadde det sistnevnte blitt tilstrekkelig spredt til at det varig påvirket engelsk i ordvalget. Det er derfor engelsk har mistet mange av sine opprinnelige germanske ord som fortsatt eksisterer i tysk eller norsk språk. Grammatikalsk hadde anglo-normannisk liten effekt på engelsk, skjønt det er fortsatt merkbart i offisielle og rettslige begreper hvor substantiv og adjektiv følger i omvendt rekkefølge i forhold til norsk: attorney general, heir apparent, court martial, body politic, og videre.

Trespråklighet i middelalderens England

Det meste av de tidligste nedtegnede fransk er faktisk anglo-normannisk. I Frankrike hvor bortimot ingenting ble nedtegnet av morsmålet da latin var språket for adelen, i undervisningen, handelen og i kirken, og ble derfor også benyttet i administrasjon og nedtegnelser. Latin forsvant ikke i middelalderens England; den ble benyttet av kirken, den kongelige regjering og i stor grad også i lokaladministrasjonen. På rundt samme tid hvor det skjedde et skifte i Frankrike til å bruke fransk som språk i nedtegnelser på midten av 1200-tallet, begynte også anglo-normannisk til en viss grad også bli benyttet for nedtegnelser i England. Engelsk forble morsmålet til den største delen av befolkningen gjennom denne perioden og ble til slutt snakket som et morsmål av selv de høyeste klasser.
Jerikobakken

Jerikobakken er en alpinbakke som ligger på Lindeberg i Oslo. Bakken drives på dugnad av frivillige i Lindeberg Sportsklubb Ski.
Jerikobakken er 190 meter lang og har en høydeforskjell på 40 meter. Den har to snøkanoner til å produsere snø.
Det har vært planer om å utvide Jerikobakken med midler fra Groruddalssatsingen slik at den får økt lengde og flombelysning.

Historie

Jerikobakken ble anlagt i forbindelse med byggingen av Lindeberg friområde i 1986. Anlegget ble bygget i årsskiftet 1985/1986 og ble åpnet første gang i 2-3 uker på slutten av 1986-vintersesongen. Anlegget ble bygget av Jeriko Idrettslag i samarbeid med park- og idrettsvesenet i Oslo, og ble driftet av Jeriko Idrettslag og Skogvesenet. Da bakken ble oppført hadde den skiheis, snøkanon-anlegg og en driftsbygning.
Etter å ha vært stengt i to sesonger, ble Jerikobakken gjenåpnet i januar 2002 av en gruppe lokale ildsjeler kalt «Jerikobakkens Venner» med støtte fra Friluftsetaten i Oslo kommune. Høsten samme år gikk gruppen inn i Lindeberg Sportsklubb og ble til Lindeberg Sportsklubb Ski, som driver bakken på dugnadsbasis i dag.
I sesongen 2011-2012 ble heisen oppgradert, og i 2013 ble snøanlegget oppgradert.
Hootenanny Singers

Hootenanny Singers er en svensk folk-rockgruppe. Den ble dannet i 1961 i Västervik under navnet «West Bay Singers». Gruppens mest kjente medlem er gitaristen og vokalist Björn Ulvaeus, som senere ble kjent gjennom ABBA. De øvrige medlemmene i HS var Johan Karlberg, Tonny Roth og Hansi Schwarz. 
I 1963 kom de til finalen i Sveriges Radios talentkonkurranse Plats på Scen; de ble et av seks band som ble kåret til vinnere av konkurransen. Stikkan Andersson hadde allerede lest om gruppen i avisen Expressen, og tatt kontakt med dem. Det var han som foreslo at de skulle endre navn til «Hootenanny Singers». Andersson knyttet dem til sitt plateselskap Polar Records. Første platen inneholdt blant annet Dan Anderssons Jag väntar vid min mila. 
Gruppen blandet svenske viser med amerikansk folkemusikk. Inspirasjonskildene var The Kingston Trio og Brothers Four. Hootenanny Singers ble svært populære i Sverige på 1960-tallet, på en sommer gjorde de 168 opptredener i svenske folkeparker. Til sammen hadde de 40 melodier på Svensktoppen. Gruppens mest kjente melodier var bl. a. «Britta – soldatvisa», «Solola», «Gabrielle», «Marianne», «I lunden gröna» og «Omkring tiggaren från Luossa», den sistnevnte lå på listen i hele 52 uker.

Oppløsning og nytt liv

Johan Karlberg hoppet av gruppen på slutten av 60-tallet, Björn flyttet til Stockholm, Tony og Hansi bosatte seg i Lund. I 1974 opphørte Hootenanny Singers. Men gruppen gjenoppsto i 1979, da med originalmedlemmene Hansi Schwarz og Tonny Roth, samt to nye tilskudd ved navn Martin Arnoldi og Eoin Clancy. De spilte inn to plater i 1979 og 1982, reiste på turné i folkeparkene igjen, men det var vanskelig å gjenskape populariteten fra 1960-tallet.
Akash (missil)

Akash (sanskrit: आकाश Ākāś «himmel») er et bakke-til-luft forsvarssystem med ballistiske missiler som er utviklet av Defense Research and Development Organization og Bharat Electronics Limited i India under Integrated Guided Missile Development Program. Missilet ble produsert i 2009, og kan treffe fly som er inntil 30 km unna i en høyde på opptil 18 000 meter. Akash kan avfyres både fra stasjonære og mobile plattformer, kan oppspore og angripe flere mål samtidig, og kan bære både konvensjonelle og nukleære stridshoder med en vekt på 60 kg.
Blondie Chaplin

Album

Han ga ut et soloalbum, Blondie Chaplin i 1977.
Fylkesvei 650 (Rogaland)

Fylkesvei 650 i Rogaland gikk mellom Vikaneset og Randa på Randøy i Hjelmeland. Veien var 8,8 km lang. Sammen med fylkesvei 651 dannet den ringvei på Randøy.
2019 ble veien del av fylkesvei 4680.
Burumøya

Burumøya er ei øy i Vansjø i Østfold. Den ligger i Råde kommune og er på ca. 820 dekar medregnet tilliggende holmer.
Fra gammelt av het øya Løvøen, mens naboøya Tombøya het Lille Løvøen. Det har vært et småbruk – Burumøyplassen – på nordøstsiden av Burumøya. Det er uvisst når bruket ble ryddet, men det ble registrert fastboende der under folketellingen i 1865.
Burumøya har i dag (2006) ingen hus- eller hyttebebyggelse, og har heller ikke veiforbindelse til fastlandet. Øya er fremdeles i privat eie.
Vansjø har mange øyer, holmer og skjær, og rundt Burumøya finner vi holmene Store- og Lille Ølgern i nord og Slottsholmen i vest. De nærmeste store øyene er Østenrødøya i vest og Tombøya i øst.
Hermann von Boyen

Bakgrunn

Slekten stammet opprinnelig fra Nederlandene. Stamfaren for hans grev var oberst i den svenske og i den nederlandske hær før han etter Freden i Westfalen slo seg ned i Østpreussen. Hermann von Boyens foreldre var oberstløytnant og regimentskommandør Johann Friedrich von Boyen (1720-1777) og hans hustru Hedwig Sophie, født von Holtzendorff aus dem Hause Gerlauken (1735–1778). Hans onkel Ernst Johann Sigismund von Boyen (1726–1806) var kongelig prøyssisk General der Kavallerie og ridder i den prøyssiske Schwarzer Adlerorden.
Hermann von Boyen var født i Kreuzburg (dagens Slavskoje i Kaliningrad oblast) i Øst-Preussen og han gikk inn i den prøyssiske hæren i 1784 i Königsberg.

Karriere

I 1788 som nyutdannet sekondløytnant fikk han en stilling ved militærakademiet, hvor han blant annet fikk undervisning av Immanuel Kant.
I årene 1794 til 1796 deltok Boyen i kampene i Polen som adjutant for general Günther. I 1799 ble han hauptmann. Han deltok i Revolusjonskrigene i generalstaben og ble såret i slaget om Auerstädt (14. oktober 1806). Etter freden i Tilsit i juli 1807 ble han major og medlem i Gerhard von Scharnhorsts kommisjon som skulle se på en reorganisering av Preussens militærvesen, hvor han støttet Scharnhorst og Heinrich Friedrich Karl vom Stein.
Han utmerket seg i kampene under Napoleonskrigene og ble generalmajor etter innsatsen i 1813 og 1814, etter at Fredrik Vilhelm III av Preussen hadde utnevnt han til leder av generalstaben i 3. armékorps.
Etter Paris-traktaten av 1814 ble han utnevnt til krigsminister i Preussen og fullførte etableringen av reservestyrken Landwehr, som hadde blitt påbegynt før Napoleonskrigene, og i 1818 ble han utnevnt til generalløytnant. Etter langvarig kamp mot tilbakeskuende kolleger, trakk han seg fra regjeringen i 1819.
Etter 21 år hvor han levde tilbaketrukket, ble han av Fredrik Vilhelm IV av Preussen kalt tilbake til tjeneste etter at den nye kongen hadde overtatt tronen, og Boyen ble utnevnt til sjef for infanteriet. I mars 1841 ble han igjen krigsminister, men uten å få så stor politisk innflytelse. Da han trakk seg tilbake i november 1847, ble han utnevnt til generalfeltmarskalk, men døde i februar det kommende året og ble begravet på Invalidenfriedhof. Kongen oppkalte en befestning i Lötzen i Østpreussen etter ham.
Teckla Juel

Forfatterinne

Som 16-årig, utga hun anonymt komposisjon og tekst til Fiskerpigens Klagesang, og senere fulgte flere dikt. I 1860 ble hennes første roman Caja trykt anonymt som føljetong i Dagbladet. Hun publiserte også flittig i andre aviser og blad som Illustreret Tidende, Berlingske Tidende, Skandinavisk Folkemagazin m.fl. Tecklas tre siste romaner Hittebarnet (1870), Zigeunerbarnet (1871) og Karen (1874) fulgte ikke tidens smak i retning av realisme og naturalisme.
Sammen med sine søstre, skrev hun lystspillet En Skilsmisse, oppført i Norge i 1872, og i 1880 barneboken Ej blot til Lyst. De tre søstrene ble i 1883 økonomisk sikret, ved at de kom på Finansloven. Flere av Tecklas verk er oversatt til tysk. Hennes pseudonymer var Johan Fedder, Carl Krone, Teckla og Thorvald Thure.
Baseball under Panamerikanske leker 1955

Baseball under Panamerikanske leker 1955. Baseball var en av sytten sporter som var med i de andre Panamerikanske leker 1955 som ble arrangert i Mexico by i Mexico fra 12. til 26. mars.
33 ⅓

33 ⅓ (Thirty-Three and a Third) er en bokserie om betydelige musikkalbum. Hver av bøkene omhandler ett album, mange av forfatterne er selv musikere. Serien, som gis ut av Bloomsbury Publishing, ble grunnlagt av David Barker og redigeres av Ally Jane Grossan. Tittelen refereres til LP-platenes rotasjonshastighet, 33 ⅓ omdreininger i minuttet.
French Open 1984

French Open 1984 ble spilt mellom 28. mai og 10. juni på Roland Garros-stadion i Paris. French Open er en Grand Slam-turnering i tennis på grus. Ivan Lendl vant singleturneringen for herrer og Martina Navrátilová vant dametittelen, hun vant også damedoublen sammen med Pam Shriver. Doubletittelen i herreturneringen ble vunnet av det franske paret Henri Leconte og Yannick Noah. Anne Smith vant mixeddoublen sammen med Dick Stockton begge fra USA.
Wangyi

Wangyi (kinesisk: 王益区; pinyin: Wángyì Qū) er et bydistrikt i byprefekturet Tongchuan i provinsen Shaanxi.
Den har et areal på 162 km² og teller 210 000 innbyggere (2004).
Den andre industrielle revolusjonen

Tyskland og USA

Tyskland tok over for Storbritannia og Irland som ledende innen industri i denne perioden. Dette kom av mange forskjellige faktorer. Ettersom Tyskland industrialiserte etter Storbritannia så kunne de bygge fabrikker ut ifra den nyeste teknologien fra Storbritannia. Dette sparte masse tid, penger og arbeid. Når Tyskland da bygget industrien sin på den nyeste teknologien som var tilgjengelig, og Storbritannia fortsatt kjørte på gammelt utstyr, gikk Storbritannia glipp av sin egen teknologiske fremgang. Tyskland investerte også mer på industri enn britene, spesielt innen den kjemiske industrien. Dette førte til at Tyskland klarte å bli det ledene landet i verden innen kjemi. 
Mange mener det at landområdet som ble betalt til Tyskland av Frankrike, etter tapet av den fransk-prøyssiske krig, gav ressursene til å investere stor i infrastrukturer som jernbane. Dette førte til nyskapende stål-produksjon samt bedre og lettere frakt av varer. Samtidig som store fabrikker i Alsace-Lorraine ble tatt over når Frankrike tapte dette området i den fransk-prøyssiske krig. 
I USA var mesteparten av den andre industrielle revolusjonen knyttet til utviklingen av hvordan man kunne bruke elektrisitet mer effektivt. Kjente personer som Nikola Tesla, Thomas Alva Edison og George Westinghouse hadde mye med denne utviklingen å gjøre i takt med den vitenskapelige utviklingen til Frederick Winslow Taylor.

Kommunikasjon

En av de mest kritiske oppfinnelsene for å spre teknologiske ideer i denne perioden var en dampdrevet roterende trykkpresse fra tidligere tider av revolusjonen. I den andre industrielle revolusjon kom også introduksjonen av mekaniske skrivemaskiner, som linjesettemaskin og kvikksølvdamp omsetter. Utvinning av tremasse til produksjon av papir frigjorde denne industrien fra den begrensede tilførselen av bomull og lin.
Elisabeth Ludovika av Bayern

Bakgrunn

Hun var datter av kong Maximilian I av Bayern og Karolina av Baden, og tvillingsøster av dronning Amalie av Sachsen samt søster av erkehertuginne Sophie av Østerrike. Hun var også tante (moster) til Sveriges og Norges dronning Josefina av Leuchtenberg. Hun var også tante til keiserinne Elisabeth («Sisi») av Østerrike (1837–1898) og keiser Franz Joseph I. Hun var også gudmor til «Sisi», som ble oppkalt etter henne.
Hennes far kong König Maximilian var intensivt engasjert i at hans barn skulle få an god og allsidig dannelse. Ab denne grunn gikk Elisabeth og hennes søstre undervisning av arkeologen og den tidligere teologen Friedrich Thiersch i historie, litteratur og geografi. Elisabeth forble ham varmt hengiven helt til hans død i 1860.

Kronprinsesse, dronning

Den 29. november 1823 ble hun gift med den prøyssiske kronprins og senere konge Fredrik Vilhelm. Hun delte bl.a. hans dype interesse for kunst. 
Hun nektet å bli protestant som en betingelse for ekteskapet; hun insisterte på at hun ikke ville gå til et slikt skritt gør hun hadde studert den reformerte tro selv og gjort seg opp sin egen mening. Det skulle ta syv år fra bryllupet stod til hun 1824 konverterte fra Den katolske kirke til den evangelisk-lutherske kirke.
Fra 1840 var hun dronning av Preussen, og øvet en betydelig innflytelse over prøyssisk politikk, hvor hun særlig gikk inn for å opprettholde et tett vennskap mellom Preussen og Østerrike.
Hun var en sterk og trofast støtte for sin mann, og etter kongens død førte hun på sine enkeseter Sanssouci, Charlottenburg og Stolzenfels et stille og andektig liv, hvor hun viet seg til storsinnet verdighet. Hennes svoger, keiser Wilhelm, behandlet henne med stor oppmerksomhet.
Ved et besøk hos sin søster, dronning Amalie av Sachsen, døde hun 1873 i Dresden. Hun ble bisatt 21. desember i Fredskirken i Potsdam.
Yoshinori Abe

Karriere

Yoshinori Abe startet sin profesjonelle karriere i Verdy Kawasaki i 1991. Han har også spilt for Vegalta Sendai, Tosu Futures, Shonan Bellmare og Kawasaki Frontale.
Verma

Verma er et bygdesentrum i Romsdalen i Møre og Romsdal fylke. Hovednæring er gårdsbruk og trevare. 
Verma ligger lengst sør i Romsdalen der dalen begynner stigningen opp til Bjorli i Oppland. Dalen er smal og har bratte lier opp til fjellet. Navnet Verma har betydningen «varm».
Klimaet om sommeren er tørt og varmt, derfor preges dalen av en mer øst-norsk naturtype. Her finnes artsrike blomsterenger og tørre skoger. Opp mot fjellet ligger nedlagte seterbruk. 
Vermedalen er en sidedal og går mot nordvest og er en typisk U-dal. Elven Verma har en lengde på 12 km og renner ut i Rauma. Vassdraget utnyttes til kraftproduksjon og kraftstasjonen Verma kraftverk ligger på Verma. I en annen sidedal i fjellene øst for Verma ligger Sandgrovbotn. Dette fjellområdet omfattes av Reinheimen nasjonalpark og er et biotopvernområde for villrein.
Jernbanebruen Kylling bru krysser dalbunnen før Raumabanen fortsetter inn i vendetunnelene Kylling tunnel og Stavem tunnel. 
Øverdalen kirke er kirke for bygdene lengst sør i Romsdalen.
Verma har omkring 60 innbyggere.
Monumento a Cuauhtémoc

Monumento a Cuauhtémoc er et monument over den aztekiske tlatoanien Cuauhtémoc i Mexico by. Det befinner seg i rundkjøringa Glorieta de Cuauhtémoc i krysset mellom Paseo de la Reforma og Avenida de los Insurgentes. Monumentet er lagd av Francisco M. Jiménez og Miguel Noreña og ble innvia i 1887. På sokkelen står navna til fire av de allierte tlatoaniene som kjempa sammen med Cuauhtémoc mot spanjolene: Cuitláhuac, Coanacoah, Cacama og Tetepanquetzal.
Stålis

Stålis er blank, gjennomsiktig is med stor bæreevne.
Stålis blir dannet når stille vann fryser. Prosessen skjer i flere trinn: Først blir det dannet et nettverk av horisontale aksler med isstaver ut fra kanten med underkjølt vann mellom stavene. Senere fryser det underkjølte vannet til tynne isplater. Isplatene er satt sammen av krystaller med ulik krystallretning, og når prosessen er gunstig, fylles hele volumet ut. Krystallene kan være 10 – 100 mm ved overflaten, og så lange som isen er tykk.

Islegging

I stille, klart vær med temperatur -10° tar det om lag 3 døgn å danne et 10 cm tykt isdekke. Når rent vann fryser, blir det dannet stålis, mens en blanding av is og snø gir sørpeis. Stålis er sterkere enn sørpeis, men mørk sørpeis er nesten like sterk som stålis. Når snøen ikke er vannmettet, får man lys sørpeis,og den er svakere, dess lysere den er.
Vadsø

Geografi

Vadsø kommune ligger på Varangerhalvøya hvor man har lett tilgang til godt rypeterreng og fiske etter laks og ørret. Varangerfjorden er rik på fiskeslag som torsk, sei, hyse, steinbit og laks, og dessuten på kongekrabbe.
Opprinnelig omfattet Vadsø hele landet rundt Varangerfjorden, men Nesseby (med Polmak) ble skilt ut i 1839 og Sør-Varanger i 1858. Fra 1894 til 1964 var den nåværende kommunen dessuten delt i bykommunen Vadsø og herredskommunen Nord-Varanger.
Byen Vadsø har hatt betydelig innvandring fra Finland på 1800-tallet, og datidens innvandring kan tydelig sees idag gjennom den finske kultur og en rekke finske etternavn blant innbyggerne. På grunn av den betydelige innvandringen fra Finland, betegner mange Vadsø som «kvenhovedstaden». Etter år 2000 har byen igjen fått en stor innvandrerandel. I 2017 utgjorde den 18%  av befolkningen.
Det bor 5 007 innbyggere i Vadsø by og vel 1 000 spredt i stedene øst og vest for byen hvor tettstedet Vestre Jakobselv er det største med 514 innbyggere per 1. januar 2018.

Historie

Vadsø «var på Gustav Vasas tid (1523-1560) et svensk fiskevær». «(...) på et eller annet tidspunkt ble de kongelige fiskerne kastet ut av Vadsø. Dette fremgår klart av en rapport fra 1607». «allerede høsten 1608 var svenskene igjen jaget bort fra øya».
Den 17. mai 1934 ble Finnmark kringkaster åpnet i Vadsø.
19. november

Navnedag

Elisabet, Lisbeth, Isabel
Navnedagen er etter den hellige Elisabeth av Ungarn, hennes dødsdag i 1231 var 17. november men feires også den 19., dagen da hun ble begravet. Hun ble 24 år gammel og ble saligkåret allerede to år etter sin død.
Nygränd

Nygränd er en gate i Gamla stan i Stockholm som strekker seg fra Österlånggatan i østlig retning mellom kvartalene Diana og Python ned mot Skeppsbron.
Nygränd nevnes allerede på 1500-tallet som Niia grenden (1553) og Nygrenden (1570). Smuget ble anlagt i sammenheng med at et nytt kvartal (Diana-kvartalets forgjenger) kom til på det gamle Fiskartorget. Fram til 1640-tallet var smuget betydelig kortere og sluttet ved den østre bymuren. Først når denne ble revet og Skeppsbron ble anlagt på utfylt grunn fikk Nygränd sin nåværende lengde.
Ved Nygränd/Skeppsbron ligger Sutthoffska palatset (mot nord) og Kinneviks hovedkontor (Skeppsbron 18). Ved Nygränd/Österlånggatan finnes restauranten Fem små hus med aner fra 1600-tallet.
Fiolinbiller

Utseende

Meget store (50 – 100 mm) biller med umiskjennelig kroppsform, blankt svarte eller mørkt rødbrune. Hodet er svært langstrakt bak de små, runde fasettøynene. Antennene er lamge og tynne, det innerste leddet er omtrent bananformet. Brystskjoldet (pronotum) er lengre enn bredt, mer eller mindre trekantet sett ovenfra. Sidene er tannete eller med skarpe pigger. De har en kort «stilk» mellom brystskjoldet og dekkvingene. Dekkvingenes midtre del er «normalt» formet, avlang og parallellsidig med punktrader, men på sidene er de utvidet til brede, flate, rynkete «vinger» som gjør at omrisset blir bredt ovalt. Utvekstene når langt bak bakkroppsspissen. Beina er lange og tynne, framleggene (protibiae) har som hos mange andre løpebiller en innskjæring som brukes til å rense antennene.

Levevis

Fiolinbillene lever i tropisk regnskog. De voksne billene kan man finne under bark eller mellom bladstilkene på planter i ananasfamilien (Bromeliaceae). Den flate kroppsformen gjør at de kan gjemme seg i ganske trange rom selv om de er så store. Det lange, smale hodet er til god hjelp når de undersøker barksprekker på jakt etter de små insektene de lever av. Man vet ikke om de kan fly. De har forsvarskjertler som skiller ut illeluktende og noe etsende smørsyre. Larvene lever i tunneler på undersiden av store kjuker som vokser på død ved.

Særpreget og ettertraktet

Med en størrelse på nær 10 centimeter og sitt særegne utseende er preparerte fiolinbiller ofte lagt fram for salg som suvenirer eller samleobjekt. Særlig skjer dette i de områdene hvor de lever. Høye priser er blitt utbetalt for sjeldne og eksotiske biller, og fram til midten av det 19. århundre var dette utbredt blant annet i Europa, et museum i Paris utbetalte en sum på 1000 franc for en fiolinbille. Det er generelt ikke tilrådelig å kjøpe slike ting da innsamlingen av dem kan bidra til utryddelse av sjeldne arter, og det kan også være ulovlig å ta dem over landegrenser. Fiolinbillene synes ikke å være spesielt truet av denne handelen, derimot av den store ødeleggelsen av regnskog som skjer i Sørøst-Asia.
Hans Christian Andersen Airport

Telefonnummer

(45) 65 95 50 72

Faxnummer

(45) 65 95 54 41
Verdensdagen for psykisk helse

Verdensdagen for psykisk helse er en årlig markering som holdes over hele verden den 10. oktober. I Norge markeres dagen i perioden medio september til medio oktober, og det er Norges største opplysningskampanje for psykisk helse.
I 2018 var de over 1500 registrerte arrangementer landet rundt.
Verdensdagen for psykisk helse begynte i 1992 da World Federation for Mental Health (WFMH) satte den 10.oktober som en dag for å fremme økt bevissthet om psykisk helse over hele kloden. Dagen markeres i over 150 land jorden rundt. Mental Helse har siden 2003 koordinert arbeidet med Verdensdagen i Norge i samarbeid med Helsedirektoratet. Men det er alle de frivillige, og over halvparten av landets kommuner, som har hjulpet å dra lasset for større åpenhet om psykisk helse med arrangementer år etter år.  
Etter 25 år med markeringer har Verdensdagen for psykisk helse vokst seg stor både i Norge og i mange andre land. 
Tall fra Folkehelseinstituttet viser at omtrent halvparten av Norges befolkning vil oppleve alvorlige psykiske problemer i løpet av livet. Det å ha noen å snakke med kan være avgjørende for håndteringen av problemene, og om man søker hjelp.
Dagen skaper åpenhet og gir kunnskap om psykisk helse - vi har alle en psykisk helse.